|  |
| --- |
| PATVIRTINTA  Švenčionių r. Švenčionėlių Karaliaus Mindaugo gimnazijos direktoriaus, pavaduotojos ugdymui, pavaduojančios direktorių  2022 m. rugpjūčio 31 d.  įsakymu Nr. O - 250 |

**MOKINIŲ MAITINIMO ŠVENČIONIŲ R. ŠVENČIONĖLIŲ KARALIAUS MINDAUGO GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Mokinių maitinimo organizavimo Švenčionių r. Švenčionėlių Karaliaus Mindaugo gimnazijoje tvarkos aprašas (toliau – Tvarkos aprašas) nustato mokinių maitinimo, vykdomo gimnazijoje, organizavimo tvarką ir reikalavimus.

2. Mokinių maitinimas organizuojamas vadovaujantis LR Sveikatos apsaugos ministro 2011 m. lapkričio 11 d. įsakymu Nr.V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija, 2021 m. vasario 5d. įsakymo Nr. V-244 redakcija) patvirtintu Vaikų maitinimo organizavimo tvarkos aprašu, LR Socialinės paramos mokiniams įstatymu, Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu LR švietimo, mokslo ir sporto ministro 2012 m. rugsėjo 26 d. įsakymu Nr. V-1405, Švenčionių r. savivaldybės tarybos 2019 m. gegužės 30 d. sprendimo Nr. T-95 „Dėl mokinių nemokamo maitinimo Švenčionių rajono savivaldybės mokyklose tvarkos aprašo“, pagal valgiaraščius, suderintus su gimnazijos direktoriumi ir Švenčionių valstybine maisto ir veterinarijos tarnyba, LR Socialinės apsaugos ir darbo ministerijos ir LR Švietimo, mokslo ir sporto ministerijos 2020 m. rugpjūčio 19d. „Dėl mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinėmis rekomendacijomis“

3. Tvarkos aprašas taikomas organizuojant ir siekiant užtikrinti sveikatai palankaus mokinių maitinimo paslaugas gimnazijoje.

**II. SĄVOKOS IR JŲ APIBRĖŽIMAI**

4. Šiame Tvarkos apraše vartojamos sąvokos ir jų apibrėžimai:

4.1. **Pietūs** – gimnazijoje organizuojamas pagrindinis maitinimas. Gali būti laisvai pasirenkami pietūs.

4.2. **Šiltas maistas** – tai maistas, patiekiamas kaip karštas patiekalas, iki jo patiekimo vartoti laikomas ne žemesnėje kaip +63 ºC temperatūroje.

4.3. **Valgiaraštis** – tai patiekiamų vienos dienos maisto produktų ir patiekalų sąrašas.

4.4. **Tausojantis patiekalas** – maistas, pagamintas maistines savybes tausojančiu gamybos būdu: virtas vandenyje ar garuose, troškintas, keptas įvyniojus popieriuje ar folijoje. Tausojantiems patiekalams nepriskiriami tarkuotų bulvių patiekalai.

4.5.  **Maisto davinys –** lengvai paruošiami arba paruošti vartoti maisto produktai ar patiekalai, kurie išduodami tam tikram laikotarpiui pagal sveikatos apsaugos ministro nustatytas vidutines rekomenduojamas paros normas ir yra supakuoti, kad būtų galima saugiai nešti, vežti ar kitaip transportuoti.

**III. MOKINIŲ TEISĖ Į NEMOKAMĄ MAITINIMĄ**

5. Mokiniai turi teisę į nemokamus pietus, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų dydžio.

6. Mokiniai turi teisę į nemokamus pietus, jeigu vidutinės pajamos vienam asmeniui per mėnesį yra mažesnės kaip 2 valstybės remiamų pajamų dydžiai, atsižvelgiant į bendrai gyvenančių asmenų ar vieno gyvenančio asmens gyvenimo sąlygas, šiais atvejais: ligos, nelaimingo atsitikimo, netekus maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų ar bent vienas iš bendrai gyvenančių asmenų ar vienas gyvenantis asmuo yra neįgalus.

7.Šio aprašo 5 ir 6 punktuose nurodytiems mokiniams skiriamas nemokamas maitinimas mokyklų organizuojamose vasaros poilsio stovyklose.

8. Išimties atvejais (ligos, nelaimingo atsitikimo, netekus maitintojo, kai motina ar tėvas vieni augina vaiką (vaikus), kai bendrai gyvenantys asmenys augina tris ir daugiau vaikų ar bent vienas iš bendrai gyvenančių asmenų ar vienas gyvenantis asmuo yra neįgalus, kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką), mokiniai turi teisę į nemokamus pusryčius, pietus, pavakarius, maitinimą mokyklų organizuojamose vasaros poilsio stovyklose patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, jeigu vidutinės pajamos vienam asmeniui per mėnesį yra mažesnės kaip 2,5 valstybės remiamų pajamų dydžio. Tam tikslui gali būti panaudojama iki 6 procentų valstybės biudžeto specialiosios tikslinės dotacijos savivaldybės biudžetui lėšų, skirtų socialinei paramai mokiniams.

9. Šio Aprašo 8 punkte nustatytas nemokamas maitinimas, turint tam lėšų, mokiniui gali būti skiriamas tik gimnazijai pasiūlius mokinio gyvenamosios vietos seniūnijos Savivaldybės administracijos direktoriaus sudarytai socialinės paramos teikimo komisijai (toliau – Komisija) svarstyti siūlymą skirti jam nemokamą maitinimą. Šiuo atveju seniūnijos specialistas turi patikrinti bendrai gyvenančių asmenų ar vieno gyvenančio asmens gyvenimo sąlygas bei surašyti buities ir gyvenimo sąlygų patikrinimo aktą.

10. Mokiniui pakeitus mokyklą, administracija arba socialinis pedagogas ne vėliau kaip kitą darbo dieną po gimnazijos pakeitimo dienos pateikia (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą kitai ugdymo institucijai apie mokinio teisę gauti nemokamą maitinimą ir informuoja Socialinės paramos skyrių apie tai, kad mokinys pakeitė ugdymo įtaigą. Šioje pažymoje nurodo šiuos mokinio duomenis: vardą, pavardę, asmens kodą, gyvenamosios vietos adresą. Mokiniui nemokamas maitinimas naujoje ugdymo institucijoje pradedamas teikti kitą darbo dieną, nuo pažymos gavimo.

**IV. MAITINIMO OGRANIZAVIMO BENDRIEJI REIKALAVIMAI**

11. Mokinių maitinimas organizuojamas gimnazijos valgykloje, sudarant sąlygas kiekvienam mokiniui valgyti prie stalo, laikantis nustatytų maisto saugos ir maisto tvarkymo reikalavimų.

12. Gimnazijoje kasdien (mokslo dienomis) organizuojami pietūs, kurių metu sudaromos sąlygos visiems mokiniams pavalgyti šilto maisto.

13. Nustatant maisto kainas vadovaujamasi Švenčionių rajono savivaldybės tarybos 2011 m. gruodžio 30 d. sprendimu Nr. T-171 „Dėl antkainio nustatymo Švenčionių rajono savivaldybės švietimo įstaigose, teikiančiose maitinimo paslaugas“. Mokinių maitinimui antkainis netaikomas, o mokytojams ir gimnazijos svečiams nustatytas 20 proc. antkainis.

14. Gimnazijos valgykla dirba nuo 6.30 val. iki 15.00 val., mokiniai maitinami nuo 9.40 val. iki 15.00 val.

15. Maitinimas mokiniams teikiamas organizuotai, pagal grafiką.(Grafikas pridedamas).

1-4 klasių mokinius įvalgyklą lydi klasių auklėtojai, kurie prižiūri juos. Pamokų metu leidžiama valgyti mokiniams, kuriems yra laisvas nuo pamokų laikas).

16. Progimnazijos valgykloje mokinių maitinimo metu per pertraukas budi mokytojai pagal patvirtintą tvarkaraštį.

17. Po skambučio į pamoką mokiniai valgykloje neaptarnaujami (išskyrus mokinius, turinčius „langus“).

18. Mokiniai aptarnaujami pateikus valgyklos darbuotojams elektroninį mokinio pažymėjimą. Rekomenduojama mokinio pažymėjimą pasipildyti per Eurofondo e-piniginę (el. bankininkystė). Nesant tokiai galimybei, pažymėjimą papildyti galima gimnazijos valgykloje nuo 7.30 iki 8.00 val. ir per pirmą pertrauką 8.45-8.55.

19. Mokinys, pametęs ar sugadinęs elektroninį mokinio pažymėjimą, privalo informuoti klasės vadovą ir socialinį pedagogą.

20. Informavus apie pamestą ar sugadintą elektroninį mokinio pažymėjimą yra išduodama laikina elektroninė apskaitos kortelė.

21. Socialinis pedagogas, prisijungęs prie Eurofondo e-piniginė sistemos, nurodo mokinio vardą, pavardę ir laikinos kortelės numerį, tik tada išduoda mokiniui laikiną elektroninę apskaitos kortelę. Užsakomas naujas mokinio elektroninis pažymėjimas, už pamestą pažymėjimą apmoka mokinio tėvai.

22. Mokinio elektroninį pažymėjimą perduoti ir naudoti kitiems asmenims draudžiama.

23. Patiekalai pietums tiekiami pagal valgiaraštį.

24. Maitinimas organizuojamas pagal gimnazijos direktoriaus patvirtintus valgiaraščius.

25. Maisto paruošimas ir patiekalų įvairumas atitinka vaikų amžių ir sveikos mitybos rekomendacijas (Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija) patvirtinto tvarkos aprašo 9 punktas).

26. Maisto produktai ar maisto produktų grupės tiekiamos vaikų maitinimui vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija), patvirtinto tvarkos aprašo 17–19 punktais nustatyta tvarka.

27. Patiekalai gaminami ir patiekiami vaikams vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija, 2021 m. vasario 5d. įsakymo Nr. V-244 redakcija) patvirtinto tvarkos aprašo reikalavimais.

28. Gimnazijos valgykloje sudarytos higieniškos sąlygos atsigerti geriamojo vandens (rekomenduojama kambario temperatūros).

29. Draudžiama naudoti įskilusius, apdaužytais kraštais, aliuminio indus bei įrankius ir indus.

30. Gimnazijos visuomenės sveikatos priežiūros specialistė prižiūri maitinimo organizavimo atitiktį Tvarkos apraše nustatytiems reikalavimams. Ne rečiau kaip kartą per dvi savaites pildo Valgiaraščio ir mokinių maitinimo atitikties patikrinimo žurnalą. Nustačiusi neatitikimų, nedelsdama raštu apie tai informuoja gimnazijos direktorių. Nustatyti mokinių maitinimo organizavimo trūkumai turi būti pašalinti tą pačią dieną.

31. Valgyklos matomoje vietoje skelbiama:

31.1. kiekvienos dienos valgiaraščiai;

31.2. sveikos mitybos piramidė ar kita sveiką mitybą skatinanti informacija;

31.3. Valstybinės maisto ir veterinarijos tarnybos nemokamos telefono linijos numeris (skambinti maitinimo organizavimo klausimais);

31.4. juridinis ar fizinis asmuo, teikiantis vaikų maitinimo ir (ar) maisto produktų tiekimo paslaugas;

**V. MOKINIŲ NEMOKAMO MAITINIMO ORGANIZAVIMAS**

32. Nemokamo maitinimo dydžio sumą (kainą) pagal mokinių amžiaus grupes nustato rajono savivaldybės administracijos direktorius;

32.1. 1-4 klasių mokinių amžiaus grupei pietums 4,0 procento bazinės  
socialinės išmokos dydžio suma;

32.2. 5-8 klasių mokinių amžiaus grupei - 4,5 procento bazinės socialinės išmokos dydžio suma;

32.3. maitinimui gimnazijoje organizuojamose dieninėse vasaros poilsio stovyklose 8,5 procento bazinės socialinės išmokos dydžio suma;

33. Mokiniams vietoj nemokamo maitinimo negali būti išmokami pinigai.

34. Mokiniams nemokamas maitinimas gali būti teikiamas:

34.1. mokinių ugdymo proceso metu;

34.2. mokinių ugdymo proceso metu vykstant į edukacines išvykas, ekskursijas, varžybas, mokomųjų treniruočių stovyklas ar kitus renginius ( ne ilgesnėms kaip 1 dienos) gali būti išduodami maisto daviniai.

34.3. vasaros atostogų metu gimnazijoje organizuojamose dieninėse vasaros poilsio stovyklose;

34.4. kai mokymą namuose mokiniui skiria asmens sveikatos priežiūros įstaigos gydytojų  
konsultacinė komisija (GKK), nemokamas maitinimas mokiniui gali būti teikiamas atiduodant  
pietus (maisto davinius) į namus.

35. Nemokamas maitinimas gimnazijoje teikiamas arba nutraukiamas vadovaujantis savivaldybės, kurios teritorijoje yra deklaruota mokinio gyvenamoji vieta administracijos sprendimu, kurio kopiją, el. paštu ar per DVS „Kontora“ gimnazijai pateikia Švenčionių rajono savivaldybės administracijos Socialinės paramos skyrius. Mokinys pradedamas maitinti kitą dieną nuo sprendimo gavimo dienos.

36. Mokiniams, kurie mokosi pagal pradinio ugdymo programą pirmoje ar antroje klasėje nemokami pietūs skiriami nuo mokslo metų pradžios iki mokslo metų ugdymo proceso pabaigos pagal mokinių sąrašą.

37. Mokyklos socialinis pedagogas sudaro sąrašą ir iki kiekvienų kalendorinių metų rugpjūčio 20 dienos patvirtina ir pateikia (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) mokinių nemokamą maitinimą administruojančiai institucijai ir gaunančių mokinių duomenis (mokinio vardą, pavardę, asmens kodą (jeigu nėra asmens kodo – gimimo datą) suveda į SPIS programą.

38. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja mokinių nemokamą maitinimą administruojančią instituciją, nurodydama mokinio vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą ir paramos atsisakymo arba skyrimo datą.

39. Mokinys, gaunantis nemokamą maitinimą, atėjęs į valgyklą, priglaudžia elektroninį mokinio pažymėjimą prie „Eurofondas“ skaitytuvo ir valgyklos darbuotoja planšetinio kompiuterio ekrane mato ar vaikas turi teisę gauti nemokamą maitinimą ar ne. Jei teisė į nemokamą maitinimą suteikta, tuomet sistemoje užfiksuojama, jog mokinys valgė.

40. Mokiniui, pametus elektroninį mokinio pažymėjimą, socialinis pedagogas laikinai išduoda kortelę, pažymi ir įrašo laikinos kortelės numerį į „Eurofondas“ aplinkos nemokamo maitinimo sritį. Mokinys gavęs naują elektroninį mokinio pažymėjimą, laikiną kortelę grąžina.

41. Jei mokinys pamiršta elektroninį mokinio pažymėjimą, tą dieną mokiniui išduodama laikina kortelė, atžymint į „Eurofondas“ aplinkos nemokamo maitinimo sritį.

42. Prasidėjus naujiems mokslo metams, pirmų klasių mokiniams ir naujai atvykusiems mokiniams, neįtrauktiems į Eurofondo sistemą ir neturintiems el. pažymėjimų, nemokamas maitinimas išduodamas pagal sąrašą. Mėnesio pabaigoje maisto produktai yra nurašomi pagal nurašymo aktą.

43. Sutrikus Eurofondo sistemai, nemokamas maitinimas mokiniams organizuojamas kaip pažymėta 42 punkte.

44. Už nemokamo maitinimo organizavimą atsakingas socialinis pedagogas, kuris:

44.1. vykdo nemokamo mokinių maitinimo apskaitos kontrolę, šalina pasitaikančius piktnaudžiavimo atvejus;

44.2. socialinis pedagogas, gavęs sprendimą dėl socialinės paramos mokiniams skyrimo, elektroninėje „Eurofondo“ sistemoje pažymi, kad mokinys gauna nemokamą maitinimą;

44.3 informuoja valgyklos vedėją ir klasės vadovus apie mokinius, gausiančius nemokamą maitinimą.

44.4. socialinis pedagogas mėnesio paskutinę dieną pildo mokinių nemokamo maitinimo žurnalą SPIS programoje, atsižvelgdamas į Eurofondo e-piniginės sistemos ataskaitą;

44.5. kiekvieno mėnesio pabaigoje derina su valgyklos vedėja lėšų, skirtų mokinių nemokamam maitinimui, panaudojimą.

44.6. iki kiekvieno mėnesio 5 d. rajono savivaldybės administracijos Biudžetinių įstaigų centralizuotos buhalterijos skyriui pateikia informaciją apie praėjusį mėnesį panaudotas lėšas, skirtas mokinių nemokamam maitinimui(ataskaitą iš SPIS programos), ir nemokamą maitinimą gausiančių mokinių sąrašą ateinančiam mėnesiui).

45. Valgyklos vedėja iki kiekvieno mėnesio 10 d. rajono savivaldybės administracijos Biudžetinių įstaigų centralizuotos buhalterijos skyriui pateikia prekinę-piniginę apyskaitą, atsargų inventorizavimo sutikrinimo žiniaraštį.

**VI. MOKINIŲ MAITINIMO ORGANIZAVIMAS EKSTREMALIŲ SITUACIJŲ AR KARANTINO METU**

46. Ekstremaliosios situacijos, ekstremaliojo įvykio metu, nesustabdžius ugdymo proceso, rekomenduojama mokiniams atsinešti maistą iš namų ir valgyti klasėje ar mokyklos valgykloje. Mokiniai gali būti maitinami ir per pamokas.

47. Ekstremaliosios situacijos, ekstremaliojo įvykio ir (ar) karantino metu sustabdžius ugdymo organizavimo procesą gimnazijoje mokiniams, gaunantiems nemokamą maitinimą, gali būti išduodami maisto daviniai.

48. Maisto daviniai turi atitikti nustatytas vidutines rekomenduojamas paros normas.

49. Klasių vadovai:

49.1. peržiūri ir patikslina mokinių, kuriems paskirtas nemokamas maitinimas mokykloje, sąrašus, papildomai nurodo mokinių gyvenamąsias vietas ir kontaktinius telefono numerius.

49.2. informuoja mokinio, kuriam paskirtas nemokamas maitinimas mokykloje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu (pvz., galimybę gauti maisto davinį). Išsiaiškina, ar visos šeimos pageidauja gauti maisto davinį (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius), ar nemokamą maitinimą gaunantis mokinys ar jo šeimos nariai turės galimybę atvykti į mokyklą jų atsiimti.

49.3. informuoja mokinių tėvus (globėjus, rūpintojus) maisto davinių išdavimo datą, laiką ir vietą pranešimu elektroniniame dienyne ir (ar) telefonu ar kitu būdu.

50. Socialinis pedagogas:

50.1. surinkęs informaciją iš klasės vadovų, sudaro mokinių, gausiančių maisto davinius, sąrašus, išdavimo grafiką. Grafike nurodo individualų atsiėmimo laiką ir vietą. Grafikas paskelbiamas gimnazijos internetinėje svetainėje ir išsiunčiamas klasių vadovams pranešimu elektroniniame dienyne.

50.2. jeigu šeima neturi galimybės atsiimti maisto davinį gimnazijos valgykloje, suderina laiką su mokinio tėvais (globėjais, rūpintojais), organizuoja maisto davinio pristatymą į namus ar kitą iš anksto suderintą vietą mokyklos mikroautobusu.

50.3. kiekvieno mėnesio pabaigoje derina su valgyklos vedėja lėšų, skirtų mokinių nemokamam maitinimui, panaudojimą.

50.4. sudaro mokinių, kurie gavo maisto davinius sąrašus, nurašymo aktus ir pildo mokinių nemokamo maitinimo žurnalą SPIS programoje.

51. Valgyklos vedėja kartu su visuomenės sveikatos specialiste, aptaria maisto davinių įvairovę koordinuoja maisto davinio turinio atitiktį nustatytoms vidutinėms rekomenduojamoms paros normoms ir patvirtintą nemokamam maitinimui skiriamų lėšų sumą, aptaria maisto davinių išdavimo periodiškumą; atsižvelgdama į Maisto veterinarijos tarnybos specialistų nurodymus.

52. Maisto daviniai išduodami mokinių tėvams atvykus į gimnaziją paskirtu laiku. Maisto davinys išduodamas pateikus asmens dokumentą. Tėvai už maisto davinį pasirašo.

53. Maisto davinius suruošiantiems ir dalijantiems asmenims rekomenduojama laikytis šių taisyklių:

53.1. nuolat naudoti apsaugos priemones (respiratorius, vienkartines pirštines ir dezinfekcinį skystį);

53.2. dalijimo metu nerekomenduojama maisto davinius dėti į atsineštus maišelius ar indus. Maisto daviniai turėtų būti iš anksto supakuoti ir paruošti išsinešti;

53.3. ne rečiau kaip kas 2 val. kruopščiai plauti rankas šiltu tekančiu vandeniu ir skystu muilu ir dezinfekuoti jas specialiomis rankų dezinfekcinėmis priemonėmis;

53.4. dalijimo vietoje dažniausiai liečiami paviršiai (durų rankenos, paviršiai, ant kurių dedami maisto produktai, ir t. t.) dažniau nei įprastai turi būti valomi ne tik drėgnu būdu, bet ir dezinfekcinėmis priemonėmis;

53.5. esant galimybei ir palankioms oro sąlygoms vengti maisto davinius dalyti patalpose. Tam tikslui lauke reikėtų pastatyti stalus, stelažus ar suolus ir ant jų sudėti maišelius su maisto daviniais, kuriuos tėvai (globėjai) ar pilnamečiai mokiniai galėtų pasiimti;

54. Mokiniams, gyvenantiems kaimuose, maisto daviniai išvežiojami gimnazijos mikroautobusu pagal sudarytą grafiką ir laikantis visų minėtų taisyklių.

**VI. MAITINIMO VALGIARAŠČIŲ SUDARYMO REIKALAVIMAI**

55. Vaikų maitinimo valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams.

56. Pagal gydytojų raštiškus nurodymus gimnazijoje vienas iš karštų patiekalų - tausojantis virškinimo sistemą (valgiaraštyje pažymint ,,tausojantis“).

57. Valgiaraščiuose prie kiekvieno patiekalo nurodyta maistinė ir energetinė vertė (kcal),  kiekis (g), nurodyti naudojami maisto produktai ir gamybos būdas atsižvelgiant į Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V- 394 redakcija, 2021 m. vasario 5d. įsakymo Nr. V-244 redakcija) patvirtintą tvarkos aprašą.

58. Valgiaraščius valstybinės maisto ir veterinarijos tarnybos Švenčionių skyriui derinti iki maitinimo paslaugos teikimo pradžios pateikia gimnazija. Pietų, papildomo mokinių maitinimo valgiaraščiai suderinami su gimnazijos direktoriumi.

59. Maitinimo paslaugos teikėjas, vadovaudamasis Lietuvos Respublikos sveikatos apsaugos ministro 2011 m. lapkričio 11 d. įsakyme Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija, 2021 m. vasario 5d. įsakymo Nr. V-244 redakcija)  išdėstytiems valgiaraščių sudarymo reikalavimams, valgiaraščius sudaro 15 dienų.

60. Pasikeitus valgiaraščiams (išskyrus nežymius keitimus, t.y. pakeitus vieną maisto produktą tos pačios maisto produktų grupės kitu maisto produktu, kai mitybinė vertė pasikeičia ne daugiau kaip dešimt procentų), jie pakartotinai derinami su valstybinės maisto ir veterinarijos tarnybos Švenčionių skyriumi.

**VII. ATSAKOMYBĖ**

61. Gimnazijos direktorius atsakingas už mokinių maitinimo organizavimą, priežiūrą ir šio Tvarkos aprašo nuostatų įgyvendinimą, valstybės ir savivaldybės biudžeto lėšų, skiriamų mokinių nemokamam maitinimui ir įstatymų nustatyta tvarka gautų kitų lėšų tikslinį panaudojimą.

62. Už tinkamai paruošto maisto kokybę, teikiamų maisto produktų ir patiekalų atitikimą patvirtintiems valgiaraščiams ir higienos normoms atsako valgyklos vedėja.

63. Už nemokamo maitinimo organizavimą ir nemokamo maitinimo ataskaitų rengimą atsakingas gimnazijos socialinis pedagogas.

64. Už šio aprašo 31 punkte išvardintos informacijos skelbimą atsakinga gimnazijos visuomenės sveikatos priežiūros specialistė.

65. Socialinis pedagogas ir valgyklos vedėja atsakingi už teisingų duomenų pateikimą savivaldybės administracijos Biudžetinių įstaigų centralizuotos buhalterijos skyriui.

**VIII. BAIGIAMOSIOS NUOSTATOS**

66. Ataskaitas ir kitą informaciją apie mokinių nemokamam maitinimui panaudotas valstybės biudžeto lėšas Švenčionių r. Švenčionėlių Karaliaus Mindaugo gimnazija teikia rajono savivaldybės administracijos Biudžetinių įstaigų centralizuotos buhalterijos skyriui.

67. Mokinių nemokamam maitinimui skirtų lėšų panaudojimo kontrolę vykdo Valstybės kontrolės institucijos ir rajono savivaldybės Kontrolės ir audito tarnyba.

68. Ginčai dėl mokinių teisės gauti nemokamą maitinimą sprendžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_